**Ministru kabineta rīkojuma projekta “Par nekustamā īpašuma Jersikas ielā 19A, Rīgā, pirkšanu Zāļu valsts aģentūras vajadzībām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts “Par nekustamā īpašuma Jersikas ielā 19A, Rīgā, pirkšanu Zāļu valsts aģentūras vajadzībām” (turpmāk – Rīkojuma projekts)paredz atļaut Veselības ministrijai pirkt nekustamo īpašumu (zemes vienību), uz kura atrodas Zāļu valsts aģentūras būvju īpašums. Nekustamais īpašums ir nepieciešams sabiedrības vajadzībām –**veselības aizsardzības funkcijas nodrošināšanai-** Zāļu valsts aģentūrai Farmācijas likuma 10.pantā noteikto funkciju un 2012.  gada 31.jūlija noteikumu Nr. 537 “Zāļu valsts aģentūras nolikums” noteikto funkciju izpildei, kā arī īstenotu zemes un uz tās esošo būvju kā vienota kopuma pārvaldīšanu. Nekustamais īpašums atsavināms Latvijas valstij Veselības ministrijas personā. Atbilstoši *Oficiālo publikāciju un tiesiskās informācijas likuma* 7. panta trešajai daļai Rīkojuma projekts stājas spēkā tā parakstīšanas brīdī. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma 2.pants, 3.pants, 4.pants un 9.panta pirmā daļa; Ministru kabineta 2011.gada 15.marta noteikumi Nr.204 “Kārtība, kāda nosaka taisnīgu atlīdzību par sabiedrības vajadzībām atsavināmo nekustamo īpašumu”;Farmācijas likuma 10. pants;Ministru kabineta 2012.  gada 31.jūlija noteikumu Nr. 537 “Zāļu valsts aģentūras nolikums” 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zāļu valsts aģentūras vajadzībām nepieciešams atsavināt nekustamo īpašumu (nekustamā īpašuma kadastra Nr.01000440136) – zemes vienību (zemes vienības kadastra apzīmējums 01000440135) 773 m2 platībā, Jersikas ielā 19A, Rīgā.Nekustamā īpašuma (būvju īpašuma) (nekustamā īpašuma kadastra numurs 0100 544 0005) Jersikas ielā 15, Rīgā, LV-1003 (turpmāk – Būvju īpašums) īpašuma tiesības ir nostiprinātas Zāļu valsts aģentūrai (Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.15009). Būvju īpašums ir patstāvīgs nekustamais īpašums, kas kalpo Zāļu valsts aģentūrai Farmācijas likuma 10.pantā, Ministru kabineta 2012.gada 31.jūlija noteikumos Nr. 537 “Zāļu valsts aģentūras nolikums” un citos normatīvie aktos deleģēto valsts pārvaldes uzdevumu nodrošināšanai.Būvju īpašums sastāv no piecām būvēm (būvju kadastra numurs 01000442005001, 0100 044 0039 008, 0100 044 0039 009, 0100040041012 un 01000442010001). Būvju īpašuma daļa: divas palīgceltnes (būves kadastra apzīmējums Nr.0100 044 0039 008 un 0100 044 0039 009 (turpmāk abas kopā – Palīgceltnes) atrodas uz fiziskām personām piederoša nekustamā īpašuma (nekustamā īpašuma kadastra Nr.01000440136) – zemes vienības (zemes vienības kadastra apzīmējums 01000440135) 773 m2 platībā, Jersikas ielā 19A, Rīgā (turpmāk – Zemesgabals). Šīs būves vēsturiski jau ir atradušās uz Zemesgabala. Zemesgabals ir nostiprināts trīs vienādās daļās zemes īpašnieku kopīpašumā (katram 1/3 daļa) (turpmāk visi kopā – īpašnieki) ar 11.12.2019. zemesgrāmatas tiesneša lēmumu Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.100000595799. 2016.gadā tika uzsākts Zāļu valsts aģentūras vajadzībām nepieciešamā Zemesgabala atdalīšanas process no 5 personām kopīpašumā piederošā īpašuma (kadastra apzīmējums 01000440039) Jersikas ielā 19, Rīgā, ar mērķi sakārtot nekustamā īpašuma īpašnieku savstarpējās īpašumtiesības un sadalīt Zemesgabalu (1646 m²) divās daļās, nodalot daļu zemesgabala dziļumā, kurā atrodas Zāļu aģentūrai piederošas būves – pagrabs (kadastra apzīmējums 0100 044 0039 008) un nojume (kadastra apzīmējums 0100 044 0039 009). Zemesgabals  dabā ir   nodalīts  ar žogu,  Zemesgabala īpašniekiem (kopš  1997.gada) faktiski nav bijusi piekļuve  šai  nekustamā īpašuma daļai. Ņemot vērā  minēto, Zemesgabala  nodalīšana 2016.gadā (Zemesgrāmatā ierakstīts 2019.gadā) nav ietekmējusi  atsavināmā īpašuma  funkcionalitāti un izmantošanas  mērķi, tādējādi nav ietekmēta arī    tā vērtība  un taisnīgas  atlīdzības  apmēra  noteikšana  2021.gadā. Minēto apliecina arī sertificēta vērtētāja novērtējumā (Jersikas ielā 19A,Rīgā, kadastra Nr. 0100 044 0136 ) norādītā informācija -  “Atlikušās nekustamā īpašuma daļas vērtības samazinājums pēc zemes vienības nodalīšanas. Zemes vienība Jersikas ielā 19A, kadastra apzīmējums 01000440135, tika atdalīta no nekustamā īpašuma Jersikas ielā 19, Rīgā (kadastra apzīmējums 01000440039). Uz atdalītās zemes vienības atrodas zemes īpašniekam nepiederošas būves (ekspluatācijas uzsākšanas gads, saskaņā ar LR VZD Kadastra datiem – 1975.g.), kā rezultātā atsavināmo zemes vienību vēsturiski izmanto minēto būvju īpašnieki, būvju īpašuma apsaimniekošanai. Pēc zemes vienības atdalīšanas, izmaiņas atlikušās daļas faktiskā lietošanā netika konstatētas, piekļuve zemesgabalam nemainās. Vērtētāji secina, ka atlikušās nekustamā īpašuma daļas funkcionalitāte nemainās”.Zemesgabalu vēsturiski un faktiski izmanto Zāļu valsts aģentūra un uz tās atrodas Zāļu valsts aģentūrai piederošas ēkas un būves, turklāt Zāļu valsts aģentūra par šo Zemesgabala izmantošanu nebija noslēgusi zemes nomas līgumu, tādējādi īpašniekiem nebija tiesiska pamata saņemt nomas maksu vai nekustamā īpašuma nodokļa maksājumus. Zemesgabala īpašnieki vairākkārt ir vērsušies Zāļu valsts aģentūrā ar lūgumu noregulēt Zemesgabala izmantošanas jautājumus. Ņemot vērā minēto, 2020.gada oktobrī Veselības ministrija uzsāka Zemesgabala atsavināšanas procesu saskaņā ar Sabiedrības vajadzībām nepieciešamā nekustamā īpašuma atsavināšanas likumu.Zemesgabala kadastrālā vērtība 01.01.2021. ir 13307,00 *euro.*Zemesgabala īpašuma tiesības ir aprobežotas ar juridiskām personām (Zāļu valsts aģentūrai) piederošām ēkām un lietošanā esošām teritorijām. Zemesgabals atrodas būvniecības ierobežojumu teritorijā, kas noteikta teritorijas attīstības plānošanas dokumentā, kā arī tam individuāli noteikta vides un dabas resursu aizsargjoslas (aizsardzības zonas) teritorija (0.0146 ha platībā) ap valsts vai vietējās nozīmes kultūras pieminekli, taču šie apgrūtinājumi neietekmē Zemesgabala izmantošanu Zāļu valsts aģentūras (sabiedrības) vajadzībām.Saskaņā ar Nekustamā īpašuma valsts kadastra informācijas sistēmas (turpmāk-Kadastra sistēma) datiem uz Zemesgabala atrodas daļa no būves (būves kadastra apzīmējums 0100 044 0016 026) (turpmāk - Būve). Konstatēts, ka Kadastra sistēmas datos minētā Būve faktiski dabā neeksistē. Būves neesamību apliecina ar Zemesgabala Jersikas ielā 19A atdalīšanas procesā sagatavotais zemes ierīcības projekts (Apgrūtinājumu plāns) un Sertificēta vērtētāja zemesgabala novērtējumi, kur Būve nav konstatēta. Sakarā ar Būves neeksistēšanu dabā Būves īpašniekam nav pamata Zemesgabala pirmpirkuma tiesībai. Pēc Zemesgabala iegūšanas valsts īpašumā Veselības ministrija veiks visus īpašnieka kompetencē esošos nepieciešamos pasākumus objekta apsekošanai, akta par Būves neesamību sagatavošanai un Valsts zemes dienesta datu aktualizēšanai. Zemes īpašnieki (Zemesgabala īpašnieki un trešā persona (nav iesaistīta atsavināšanā procesā), uz kuru zemes fiksēta neesošā Būve, šīs darbības nav veikuši papildus izmaksu dēļ.Ar Zemesgabala iegādi tiktu īstenota zemes un ēkas kā vienota kopuma (valsts īpašums) pārvaldīšana.Izvērtējot aprēķinus par ilgtermiņa zemes nomu secināts, ka valstij ekonomiski izdevīgāk ir iegūt Zemesgabalu īpašumā, nekā ilgtermiņā maksāt zemes nomu privātpersonai. Zemesgabals no 1997.gada tiek izmantots Zāļu valsts aģentūras vajadzībām, taču starp Zemes īpašniekiem un Zāļu valsts aģentūru netika noslēgts nomas līgums par Zemesgabala nomu. Zemesgabala īpašnieki atsavināšanas procesa gaitā informēja par nodomu sniegt tiesā prasību pret Zaļu valsts aģentūru par Zemesgabala faktisko izmantošanu (kopš 1997.gada) bez noslēgta zemes nomas līguma (nekustamā īpašuma nomas maksa pieskaitot likumiskos 6%). Īpašnieki apņēmušies noslēgt zemes nomas līgumu par Zemesgabala atlīdzības lietošanu, kas būs spēkā līdz atsavināšanas pabeigšanai (vai ja zemesgabals netiktu atsavināts).Atbilstoši īpašnieku pilnvarotā pārstāvja (turpmāk- Pārstāvis) 2021.gada 6.jūlija pieprasījumam nekavējoties noregulēt Zemesgabala izmantošanas jautājumus, 2021.gada 29.jūlijā starp Zāļu valsts aģentūru un īpašniekiem tika noslēgts Zemes nomas līgums Nr.2694. Nomas maksa atbilstoši Nomas līgumam ir noteikta 6% gadā no Zemesgabala kadastrālās vērtības (Zemesgabala kadastrālā vērtība 01.01.2021. ir 13307,00 *euro*, attiecīgi Zemesgabala nomas maksa noteikta **798,48** *euro* (septiņi simti deviņdesmit astoņi *euro*, 48 centi) gadā.Izvērtējot aprēķinus par ilgtermiņa Zemesgabala nomu, ir secināts, ka valstij ir finansiāls ieguvums no Zemesgabala iegūšanas valsts īpašumā. Iegādājoties Zemesgabalu valsts īpašumā, nebūs jāmaksā regulāra piespiedu nomas maksa Zemesgabala īpašniekam. Ik gadu būtu jāmaksā tikai nekustamā īpašuma nodoklis par Zemesgabalu. Nekustamā īpašuma nodokļa par Zemesgabalu vērtība gadā ir gandrīz četras reizes zemāka par Zemesgabala nomas maksu gadā (salīdzinot augstākminētos datus attiecībā par 2021. gadu). Pēc Zemesgabala iegādes valsts īpašumā – summa par Zemesgabala izmantošanu sastāvētu tikai no par Zemesgabalu maksājamā nekustamā īpašuma nodokļa (attiecībā par 2021. gadu tas ir 1,5% gadā no Zemesgabala kadastrālās vērtības, jeb 199,61 *euro* gadā).Farmācijas likuma 10.pantā un Ministru kabineta 2012.gada 31.jūlija noteikumos Nr.537 “Zāļu valsts aģentūras nolikums” Zāļu valsts aģentūrai noteiktās funkcijas ir veselības aizsardzības funkcijas. Līdz ar to Zāļu valsts aģentūras darbība atbilst Sabiedrības vajadzībām nepieciešamā nekustamā īpašuma atsavināšanas likuma (turpmāk –Likums) 2.panta prasībām, kas nosaka, ka nekustamo īpašumu atsavina sabiedrības vajadzību nodrošināšanai, tajā skaitā veselības aizsardzības vajadzībām, **ja šis mērķis nav sasniedzams ar citiem līdzekļiem**. Likuma 2.pantā noteiktais mērķis nav sasniedzams ar citiem līdzekļiem, jo uz Zemesgabala esošās ēkas ir pielāgotas Zāļu valsts aģentūras vajadzībām. Ēkas ir labiekārtotas, renovētas, aprīkotas un pielāgotas atbilstoši Zāļu valsts aģentūras funkciju nodrošināšanai, tajā skaitā, tajās atrodas aprīkota un akreditēta zāļu ekspertīzes laboratorija. Zāļu valsts aģentūras ēkas pārvietot uz citu vietu nav iespējams. Zāļu valsts aģentūras īpašumā esošās būvju īpašuma daļa (ēkas) atrodas uz privātpersonai personai piederoša Zemesgabala, kas ir nepieciešams šo būvju apsaimniekošanai un uzturēšanai. Zemesgabala īpašnieks ir izteicis vēlmi atsavināt zemesgabalu.Likuma 3.pants nosaka, ka nekustamā īpašuma atsavināšanu sabiedrības vajadzībām ierosina un veic valsts pārvaldes iestāde vai pašvaldība, kuras kompetencē ir attiecīgo sabiedrības vajadzību nodrošināšana. Atbilstoši Likuma 4.pantam nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata. Veselības ministrija saskaņā ar Likumu un Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi Nr.204) veica nepieciešamās darbības taisnīgas atlīdzības noteikšanai par Zemesgabala atsavināšanu. Zemesgabala īpašnieku pārstāvis ar 28.05.2021.vēstuli informēja Veselības ministriju par piekrišanu nekustamā īpašuma atsavināšanai atbilstoši aprēķinātajam atlīdzības apmēram, norādot, ka patur tiesības uzrādītos zaudējumus, kas atsavināšanas procesā netika atzīti par atlīdzināmiem zaudējumiem saistībā ar atsavināšanas procesu, iesniegt piedziņai vispārējā kārtībā.Veselības ministrija, izskatot ar Veselības ministrijas 28.08.2020. rīkojumu Nr.166 “Par Atlīdzības noteikšanas komisijas izveidošanu nekustamā īpašuma Jersikas ielā 17, Rīgā, un nekustamā īpašuma Jersikas ielā 19A, Rīgā, atsavināšanai sabiedrības vajadzībām” izveidotās Komisijas (turpmāk - Komisija) noteikto taisnīgas atlīdzības apmēru par Zemesgabala atsavināšanu (Komisijas 03.06.2021. lēmums (protokols Nr.7) **konstatēja:**1. Zemesgabalu atsavina saskaņā ar Likuma 9.pantu.
2. Ņemot vērā zemes īpašnieku izteikto piekrišanu pārdot valstij nekustamo īpašumu, tika uzsākts Zemesgabala atsavināšanas process saskaņā ar Sabiedrības vajadzībām nepieciešamā nekustamā īpašuma atsavināšanas likumu.
3. Zemes īpašnieku pārstāvis 01.12.2020. vēstulē informēja Veselības ministriju, ka zemes īpašnieki joprojām vēlas atsavināt Zemesgabalu un piesaka sakarā ar īpašuma atsavināšanu sabiedrības vajadzībām atlīdzināmos zaudējumus **52501,17** *euro* apmērā, ko veido:
	1. izdevumi saistībā ar 2019.gadā pabeigto nekustamā īpašuma sadali –700,56 *euro* apmērā;
	2. izdevumi par Zemesgabala novērtēšanu, ko veikuši īpašnieki Zemesgabala vērtības noteikšanai – 605,00 *euro* apmērā;
	3. Nekustamā īpašuma nodokļa apmaksa kopš 1997.gada par zemi 773 m2 platībā, kā arī neiegūtā nomas maksa par faktisko Zemesgabala lietošanu, pieskaitot likumiskos 6% –kopā 31 839,69 *euro* apmērā;
	4. kadastrālās vērtības (uz 1m2) samazināšanās, kas radusies sakarā ar nekustamā īpašuma (kadastra Nr.01000440136) sadali daļās– 19 355,92 *euro* apmērā.
4. Sertificēts nekustamā īpašuma vērtētājs saskaņā ar Komisijas noteikto darba uzdevumu ir veicis Zemesgabala novērtēšanu un 02.03.2021.iesniedzi Veselības ministrijai vērtējumu, kur noteikta atlīdzība **31 000,58 *euro*** (trīsdesmit viens tūkstoti *euro*, 58 centi) apmērā,ko veido Zemesgabala tirgus vērtība (patiesā vērtība) **30 300**  *euro* (trīsdesmit tūkstoši trīs simti *euro*, 00 centi) apmērā un zaudējumi, kas ir attiecināmi uz atsavināšanas procesu tiešā veidā –700,58 *euro* (septiņi simti *euro*, 58 centi).
5. Zemesgabala īpašnieku Pārstāvis Komisijas noteiktajā atlīdzībai **31 605,58 *euro*** apmērā nepiekrita un 30.04.2021. vēstulē iesniedza iebildumus par aprēķināto atlīdzību, lūdza Komisiju atlīdzības izvērtēšanā papildus ņemt vērā un iekļaut kopējā atlīdzības apmērā kā īpašniekiem atlīdzināmos zaudējumus par Zemesgabala atsavināšanu šādas izmaksas:
	1. samaksāto nekustamā īpašuma nodokļa summu par Zemesgabalu, ko faktiski lietojusi Zāļu valsts aģentūra – 773 m2 platībā par laika periodu no 1997.gada līdz 2020.gadam (ieskaitot), kopā 4 500,56 *euro*;
	2. atdalītās Zemesgabala daļas 773 m2 kadastrālās vērtības samazinājumu, 19 355,92 *euro* apmērā;
	3. samaksāto nekustamā īpašuma nodoklis, ko par 2021.gadu samaksājuši Zemesgabala īpašnieki – 198,51 *euro* apmērā.
6. Īpašnieku Pārstāvis 28.05.2021. sniedza Veselības ministrijai piekrišanu Zemesgabala atsavināšanai valstij par Komisijas 11.05.2021. sēdē aprēķināto atlīdzību par Nekustamā īpašuma atsavināšanu sabiedrības vajadzībām – **35 741,69 *euro*** (trīsdesmit pieci tūkstoši septiņi simti četrdesmit viens euro, 69 centi)apmērā, ko veido:
	1. Zemesgabala tirgus vērtība (patiesā vērtība) saskaņā ar sertificētā vērtētāja slēdzienu - **30 300**  *euro* (trīsdesmit tūkstoši trīs simti *euro*, 00 centi) apmērā;
	2. zaudējumi, kas saskaņā ar sertificētā vērtētāja slēdzienu ir attiecināmi uz atsavināšanas procesu tiešā veidā – **700,58** *euro* (septiņi simti *euro*, 58 centi) apmērā;
	3. Zemesgabala īpašnieku pasūtītā Zemesgabla novērtējuma izmaksas – 605,00 *euro* (seši simti pieci *euro*, 00 centi) apmērā;
	4. Zemesgabala īpašnieku veiktie nekustamā īpašuma nodokļa maksājumi par  zemes gabalu, ko faktiski lietojusi Zāļu valsts aģentūra – 773 m2 platībā, kas saskaņā ar zemes īpašnieku uzrādītiem nodokļa apmaksas dokumentiem kopā sastāda – 3 937,60 *euro* (trīs tūkstoši deviņi simti trīsdesmit septiņi *euro*, 60 centi), ko veido Zemesgabala veiktie nekustamā nodokļu maksājumi par laika periodu no 2016. gada līdz 2020. gadam, kā arī samaksātais nekustamā īpašuma nodoklis 10 gadu periodā (Civillikuma noilguma termiņš) pirms 2016.gadā uzsāktās nekustamā īpašuma sadales, t.i.– par laiku no 2006.gada līdz 2015.gadam;
	5. Nekustamā īpašuma nodoklis, ko par 2021.gadu samaksājuši Nekustamā īpašuma īpašnieki – 198,51 *euro* apmērā.
7. Komisija 03.06.2021., pamatojoties uz Likuma 20.panta pirmo daļu, kā arī ņemot vērā Komisijas 11.05.2021.sēdē papildus nolemto, pieņēma lēmumu apstiprināt atlīdzības apmēru par Nekustamā īpašuma atsavināšanu, **35 741,69 *euro*** (trīsdesmit pieci tūkstoši septiņi simti četrdesmit viens *euro*, 69 centi) apmērā.

Saskaņā ar Noteikumu Nr.204 36.1.apakšpunktu, Veselības ministrija ar 18.08.2021. lēmumu Nr. 01-23.3/4363 apstiprināja Komisijas noteikto taisnīgas atlīdzības apmēru par Zemesgabala atsavināšanu, nosakot to **35 741,69***euro* (trīsdesmit pieci tūkstoši septiņi simti četrdesmit viens *euro,* sešdesmit deviņi centi) apmērā, **ko veido:** **1)**nekustamā īpašuma tirgus (patiesā) vērtība (02.03.2021.) – **30 300 *euro*** (trīsdesmit tūkstoši trīs simti *euro*); un atlīdzināmie zaudējumi:**2)** **700,58 *euro*** (septiņi simti *euro*, piecdesmit astoņi centi), ko veido izmaksas par zemes nodalīšanu (no Jersikas ielas 19, kadastra Nr.01000440039) atsevišķā zemes vienībā (Jersikas iela 19A), ko sedza īpašnieki par saviem līdzekļiem un ir pamatoti ar maksājumu dokumentiem (zemes vienības sadali un visas ar to saistītās darbības īpašnieki ir veikuši atbilstoši Aģentūras vajadzībām);**3)** zemesgabala novērtējums, ko pasūtīja zemes īpašnieki, lai izteiktu zemes vienības atsavināšanas piedāvājumu, izmaksas – **605,00 *euro*** (seši simti pieci *euro*);**4)** īpašnieku veiktie nekustamā īpašuma nodokļa maksājumi par teritoriju, ko lietoja Zāļu valsts aģentūra – 773 m2 platībā, par laika periodu no 2006. līdz 2020.gadam (minēto atlīdzību veido īpašnieku nodokļu maksājumi par laika periodu no 2016. gada līdz 2020. gadam, kā arī īpašnieku apmaksātais nekustamā īpašuma nodoklis 10 gadu periodā pirms 2016.gadā uzsāktās nekustamā īpašuma sadales, t.i. – par laiku no 2006.gada līdz 2015.gadam) saskaņā ar īpašnieku uzrādītiem nodokļa apmaksas dokumentiem kopā – **3 937,60 *euro***(trīs tūkstoši deviņi simti trīsdesmit septiņi *euro*, sešdesmit centi);**5)** atlīdzība par nekustamā īpašuma nodokļa apmaksu par 2021.gadu (atbilstoši iesniegtiem maksājuma dokumentiem) – **198,51 *euro*** (viens simts deviņdesmit astoņi *euro*, piecdesmit viens cents) apmērā.Lai īstenotu zemes un ēkas vienotu pārvaldīšanu un būvju īpašuma lietderīgu un efektīvu apsaimniekošanu, Zemesgabals atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai ir atsavināms valstij Veselības ministrijas personā un, nododams Zāļu valsts aģentūrai apsaimniekošanā un pārvaldīšanā.Rīkojuma projekts paredz, ka izdevumi par Zemesgabala pirkšanu un nostiprināšanu zemesgrāmatā, tiek segti no Zāļu valsts aģentūras budžeta līdzekļiem, iegādi veicot no Zāļu valsts aģentūras līdzekļiem, ierakstot šo nekustamo īpašumu zemesgrāmatā uz valsts vārda Veselības ministrijas personā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Zāļu valsts aģentūra. |
| 4. | Cita informācija | Aģentūra ir budžeta nefinansēta iestāde un Veselības ministrijas budžetā tā netiks atspoguļota. Saskaņā ar Ministru kabineta 2012. gada 31. jūlija noteikumu Nr. 537 “Zāļu valsts aģentūras nolikums” 5.2. apakšpunktu Aģentūrai ir tiesības iekasēt maksu par sniegtajiem maksas pakalpojumiem Ministru kabineta noteiktajā apmērā.Ministru kabineta 2021.gada 25.augusta rīkojumā Nr.598 “Par Zāļu valsts aģentūras 2021.gada budžeta apstiprināšanu” apstiprināti 2021. gada budžeta ieņēmumi 6 401 033 *euro* apmērā un izdevumi 7 019 479 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2021. gada 1. janvāri 618 446 *euro* apmērā). Izdevumi par nekustamā īpašuma iegādi un nostiprināšanu zemesgrāmatā (neskaitot izdevumus par notariāli apliecināta nostiprinājuma lūguma par valsts Veselības ministrijas personā īpašuma tiesību uz Zemesgabalu nostiprināšanu zemesgrāmatā sagatavošanu) ir **36 470,75 *euro*** (trīsdesmit seši tūkstoši četri simti septiņdesmit *euro,* 75 centi) apmērā (EKK 5214), kas sevī ietver:1. nekustamā īpašuma Jersikas ielā 19A, Rīgā, zemes vienības kadastra numurs 0100 044 0135, iegādes vērtība – 35 741,69 *euro* (trīsdesmit pieci tūkstoši septiņi simti četrdesmit viens *euro*,69 centi);
2. valsts nodeva par īpašuma tiesību nostiprināšanu uz Nekustamo īpašumu Jersikas ielā 19A, Rīgā, zemes vienības kadastra numurs 0100 044 0135 – 714,83 *euro* (septiņi simti četrpadsmit euro, 83 centi);
3. kancelejas nodeva par jaunas tiesības nostiprināšanu zemesgrāmatā - 14,23 *euro*;

Visi izdevumi, par nekustamā īpašuma iegādi un īpašuma tiesību nostiprināšanu zemesgrāmatā un uzturēšanu, tiks segti no Zāļu valsts aģentūras budžeta līdzekļiem. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz atsavināmā nekustamā īpašuma īpašnieku. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par publisko apspriedi (13.05.2020.) ievietots Veselības ministrijas interneta vietnē http://www.vm.gov.lv/lv/aktualitates/sabiedribas\_lidzdaliba/ publiska\_apspriešana/.Rīkojuma projekts un tā anotācija pēc izsludināšanas Valsts sekretāru sanāksmē publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Sabiedriskās apspriedes laikā līdz 28.05.2020. priekšlikumi par projektu netika saņemti. |
| 4. | Cita informācija | Nav |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija un Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Veselības ministrs D.Pavļuts

Vīza: Valsts sekretāre I.Dreika

I.Brūvere, 67876061

Ieva.Bruvere@vm.gov.lv

A.Jurevica, 60005510

Agnese.Jurevica@vm.gov.lv

K.Kaniņa, 67078453

Kristiana.Kanina@zva.gov.lv